El capítol VII del títol VIII del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, regula la taxa per la utilització d'espais en immobles adscrits al departament competent en matèria de cultura o a les entitats que en depenen.
La Biblioteca de Catalunya és una entitat autònoma de caràcter administratiu adscrita al Departament de Cultura, d'acord amb l'article 8 de la Llei 4/1993, de 18 de març, del sistema bibliotecari de Catalunya.
La Biblioteca de Catalunya disposa d'espais per dur a terme diferents activitats, tant de caire cultural com de caire comercial (reunions, presentacions de llibres i de productes, conferències, concerts, etc.), així com altres de caràcter lúdic, i són nombroses les entitats públiques i privades que en sol·liciten la utilització.
Per aquest motiu, i atès que alguns d'aquests espais no s'utilitzen per a les activitats pròpies de manera continuada, és possible d'oferir-los, tot definint les seves característiques i establint les taxes corresponents per la seva utilització.
D'acord amb els articles 8.7-4 del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, l'import de les taxes per la utilització d'espais en immobles adscrits al departament competent en matèria de cultura o a les entitats que en depenen es fixa mitjançant una ordre del conseller o consellera competent en matèria de cultura.
Per tot el que s'ha exposat, i d'acord amb l'article 39 de la Llei 13/2008, del 5 de novembre, de la presidència de la Generalitat i del Govern,
S'estableixen les quanties de la taxa per la utilització d'espais de la Biblioteca de Catalunya, amb els imports que es detallen en l'annex.
S'apliquen els imports reduïts en els supòsits següents:
a) Actes o activitats que tenen connexió amb les finalitats pròpies de la Biblioteca de Catalunya i que incideixen en la difusió pública dels valors culturals i socials de la Biblioteca.
b) Actes o activitats en els quals predominen les finalitats culturals o socials i que incideixen en la difusió pública dels valors culturals i socials de la Biblioteca.
La concurrència dels requisits previstos en l'apartat 1 es determina de la manera següent:
a) La connexió dels actes o activitats amb les finalitats pròpies de la Biblioteca i el predomini de les finalitats socials o culturals dels actes o activitats són apreciats per la direcció de la Biblioteca.
b) La incidència en la difusió pública dels valors culturals i socials de la Biblioteca es considera assolida quan s'acredita que la publicitat de l'acte o l'activitat esmenta la Biblioteca, la data i l'horari de l'acte o activitat, i que s'ha difós, com a mínim, en un mitjà de comunicació d'àmbit català.
Barcelona, 22 de juliol de 2014
Quanties de la taxa per la utilització d'espais de la Biblioteca de Catalunya
Capacitat: 50 cadires amb braç, amb possibilitat de posar-hi 20 cadires més (plegables).
Serveis inclosos: consum ordinari d'energia elèctrica, neteja bàsica, personal tècnic per posar en funcionament les instal·lacions, una persona responsable de l'espai, equips de megafonia (cinc micròfons de sobretaula, un micròfon sense fil i rac de premsa de dotze sortides), projector, pantalla, reproductor de DVD i connexió a Internet per Wi-Fi o cable.
Capacitat: 150 persones (120 persones assegudes i 30 dretes).
Horari d'ús: de dilluns a divendres, a partir de les 20 h.
Serveis inclosos: consum ordinari d'energia elèctrica, neteja bàsica, personal tècnic per posar en funcionament les instal·lacions, una persona responsable de l'espai, equips de megafonia (tres micròfons de sobretaula, un sense fil i rac de premsa de dotze sortides).
Previ avís, possibilitat d'instal·lar-hi un projector, pantalla i connexió a Internet per Wi-Fi.
Serveis opcionals: prèvia sol·licitud, es poden utilitzar els instruments que hi ha a la sala (piano de cua llarga, marca Pleyel núm. 30F856, que va pertànyer a Enric Granados; pianola marca Melville Clark, amb mecanisme APOLLO mecànic i elèctric; clavicordi de 38 tecles, reproducció d'acord amb els models històrics del segle XVI).
Import per la utilització dels serveis opcionals: 60,00 euros per instrument.
Superfície total: 110 m 2, a l'aire lliure.
Serveis inclosos: consum ordinari d'energia elèctrica, neteja bàsica, personal tècnic per posar en funcionament les instal·lacions, una persona responsable de l'espai.
Sala menjador de l'Arxiu Maragall.
Superfície total: 45 m 2, més galeria de 23 m 2.
Serveis inclosos: consum ordinari d'energia elèctrica, neteja bàsica, personal tècnic per posar en funcionament les instal·lacions, una persona responsable de l'espai, equips de megafonia (un micròfon de sobretaula, un micròfon sense fil i rac de premsa de dotze sortides).
Serveis opcionals: prèvia sol·licitud, es pot utilitzar el piano de mitja cua que hi ha a la sala.
Import per la utilització del piano de mitja cua: 60,00 euros.